KOMISSION ASETUS (ETY) N:o 2230/92,
annettu 31 päivänä heinäkuuta 1992,
uuhien ja vuohien palkkiojärjestelmän tietyistä soveltamista koskevista yksityiskohtaisista säännöistä Kanariansaarilla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 5 artiklan 9 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(3) ja erityisesti sen 13 artiklan,
sekä katsoo, että
asetuksessa (ETY) N:o 1601/92 säädetään maataloustuotantoon liittyvistä erityisistä toimenpiteistä Kanariansaarilla; toimenpiteet käsittävät lampaan- ja vuohenliha-alalla täydentävän palkkion myöntämisen; on syytä säätää hallinnon yksinkertaistamiseksi, että tämän palkkion myöntäminen tapahtuu yhteisessä markkinajärjestelyssä säädettyjen palkkiohakemusten yhteydessä,
olisi suotavaa, että Kanariansaarille sijoittuneet tuottajat voisivat myös saada ennakkoa sekä uuhien ja vuohien palkkiosta jo markkinointivuodesta 1992 että täydentävästä palkkiosta; tämän vuoksi on tarpeen poiketa lampaanlihan tuottajapalkkion soveltamista koskevista yksityiskohtaisista säännöistä 26 päivänä lokakuuta 1984 annetun komission asetuksen (ETY) N:o 3007/84(4), sellaisena kuin se on viimeksi muutettuna asetuksella (ETY) N:o 3340/91(5), 3 artiklan 2 kohdan säännösten nojalla säädetystä palkkiohakemusten tekemiselle varatusta ajasta,
asetuksen (ETY) N:o 1601/92 mukaisesti erityisiä toimenpiteitä sovelletaan 1 päivästä heinäkuuta 1992; olisi säädettävä yksityiskohtaisten sääntöjen soveltamisesta samasta päivästä, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 13 artiklassa tarkoitettua täydentävää palkkiota myönnetään asetuksen (ETY) N:o 3007/84 3 artiklan 2 kohdassa tarkoitettujen hakemusten yhteydessä.
2 artikla
Poiketen siitä, mitä asetuksen (ETY) N:o 3007/84 3 artiklan 2 kohdassa säädetään, markkinointivuoden 1992 Kanariansaarten alueelle sijoittuneita tuottajia koskevat palkkiohakemukset on jätettävä Espanjan nimeämälle viranomaiselle 15 päivänä elokuuta ja 15 päivänä lokakuuta 1992 vahvistetulle ajanjaksolle.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1992.